open-index/open-wikipedia-markdown huggingface dataset:
სედვი

**სედვი** — „წმინდა ნიშნის“ ( *სურბ ნშან*) სახელობის მონასტერი სომხეთში, ლორეს პროვინციაში, სედვის ხეობაში, სოფელ კაჭაჭკუტიდან საავტომობილო გზით სამხრეთით 3 კილომეტრში.

ტაძარი მდებარეობს აქორიდან კაჭაჭკუტისკენ მიმავალი გზის მარცხენა მხარეს, ტყიან გარემოში. დარბაზულ ეკლესიას დასავლეთიდან და სამხრეთიდან კარის ღიობები აქვა გაჭრილი, რომელთაგან სამხრეთისას მძლავრი კარიბჭე აქვს მიდგმული. აღსანიშნავია აღმოსავლეთ ფასადის ცენტრში გაჭრილი სამმაგი მართკუთხა მოჩარჩოების სარკმელი. დარბაზის ჩრდილოეთ კედელში მინაშენში გასასვლელი კარია გაჭრილი. ორფერდა სახურავს მარტივად პროფილირებული კარნიზი შემოუყვება. ეკლესიის ექსტერიერი მოკრძალებულად არის გაფორმებული. ნაგებობა დაბურული იყო ლორფინით. არქიტექტურული ნიშნებით ტაძარი XIII საუკუნეში უნდა იყოს აგებული.

სამონასტრო კომპლექსიდან 500 მეტრში სამეთვალყურეო კოშკის ფორმის ნაგებობაა აღმართული. ციხე-კოშკი აგებულია გორაზე, რომელსაც ადგილობრივები „ღული ღაშს“ უწოდებენ. აგებულების მიხედვით სედვის ციხე მონასტრის დასაცავად ააშენეს. აქედან შესაძლებელი იყო ტაძრისაკენ მიმავალი გზის კონტროლი. შიდა სივრცის ნახვისას მნახველზე იგი დაყუდებული ბერის სამლოცველოსა და საცხოვრისის შთაბეჭდილებას უფრო ტოვებს. სამ სართულიანი შენობის მეორე სართულზე სალოცავია მოწყობილი, რომელიც კედლის მხატვრობითაა გამშვენებული. ეს სართული კამარითაა გადახურული, რომლისაგანაც დღეს თაღიღაა შემორჩენილი.

ქვევით, ხეობაში, მრავლადაა შუა საუკუნეების ნასოფლარები და სასაფლაოები. გვხვდება სომხური ხაჩქარებიც.

## გალერეა 

File:ՎԱՆԱԿԱՆ ՀԱՄԱԼԻՐ ՍԵԴՎՈՒ ՍԲ. ՆՇԱՆ6.JPG
File:ՎԱՆԱԿԱՆ ՀԱՄԱԼԻՐ ՍԵԴՎՈՒ ՍԲ. ՆՇԱՆ13.JPG
File:ՎԱՆԱԿԱՆ ՀԱՄԱԼԻՐ ՍԵԴՎՈՒ ՍԲ. ՆՇԱՆ9.JPG
File:ՎԱՆԱԿԱՆ ՀԱՄԱԼԻՐ ՍԵԴՎՈՒ ՍԲ. ՆՇԱՆ2.JPG
File:ՎԱՆԱԿԱՆ ՀԱՄԱԼԻՐ ՍԵԴՎՈՒ ՍԲ. ՆՇԱՆ10.JPG
File:ՎԱՆԱԿԱՆ ՀԱՄԱԼԻՐ ՍԵԴՎՈՒ ՍԲ. ՆՇԱՆ11.JPG
File:ՎԱՆԱԿԱՆ ՀԱՄԱԼԻՐ ՍԵԴՎՈՒ ՍԲ. ՆՇԱՆ4.JPG
File:Սեդվու ամրոց5.JPG|სედვის ციხე

## რესურსები ინტერნეტში 
* სედვი I | სამხრეთ კავკასიის ისტორიული ძეგლები
* სედვი II |  სამხრეთ კავკასიის ისტორიული ძეგლები
* Sedvi

კატეგორია:ქართული ეკლესია-მონასტრები სომხეთში
კატეგორია:ქართული არქიტექტურული ძეგლები საზღვარგარეთ
სან-ბენედიტუ-დუ-სული

**სან-ბენედიტუ-დუ-სული** () — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 474 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-მერიდიუანალ-პერნამბუკანის შემადგენლობაში.

2010 წლის მონაცემებით, მოსახლეობა 13 941 ადამიანს შეადგენდა, მოსახლეობის სიმჭიდროვე 86.87 კმ²-ზე. ფართობი 160 478 კმ²-ია.

## იხილეთ აგრეთვე
* პერნამბუკუ
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*
*[Ranking decrescente do IDH-M dos municípios do Brasil](https://web.archive.org/web/20091003103229/http://www.pnud.org.br/atlas/ranking/IDH-M%2091%2000%20Ranking%20decrescente%20(pelos%20dados%20de%202000).htm)

კატეგორია:პერნამბუკუს შტატის მუნიციპალიტეტები
ავტონომიური ეკლესია

**ავტონომიური ეკლესია** — ფართო, მაგრამ არა სრული დამოუკიდებლობის მქონე ეკლესია, რომელიც რომელიმე ავტოკეფალურ ეკლესიას ექვემდებარება. 

## იხილეთ აგრეთვე
* ავტონომიური მართლმადიდებელი ეკლესიები

## ლიტერატურა
* „მცირე საეკლესიო ენციკლოპედია“, «საქართველოს ეკლესიის 2005 წლის კალენდარი», თბ. 2004, გვ. 107

კატეგორია:ქრისტიანობა
კატეგორია:ავტონომია
ქასიმქენდი (ხიზი)

**ქასიმქენდი ** () — სოფელი აზერბაიჯანში,  ხიზის რაიონში.

## რესურსები ინტერნეტში
*

კატეგორია:ხიზის რაიონის სოფლები
ალაყაფის კარი

**ალაყაფის კარი** — ბჭედი, ბჭის-კარი, ბჭე-კარი; გალავნის მთავარი შესასვლელი.

## ლიტერატურა
* „მცირე საეკლესიო ენციკლოპედია“, «საქართველოს ეკლესიის 2005 წლის კალენდარი», თბ. 2004, გვ. 109

კატეგორია:საფორტიფიკაციო ნაგებობა
აკოლოთია

**აკოლოთია**, *აკოლუთია* — საგალობელი, წესი, ანუ შედეგი საეკლესიო ლოცვისა.

## ლიტერატურა
* „მცირე საეკლესიო ენციკლოპედია“, «საქართველოს ეკლესიის 2005 წლის კალენდარი», თბ. 2004, გვ. 109

კატეგორია:ქრისტიანობა
ალმუხამეტოვო (სოფელი)

**ალმუხამეტოვო** (, ) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში. 

2010 წლის მონაცემებით სოფელში ცხოვრობს 659  ადამიანი. რაიონულ ცენტრ ასკაროვოდან დაშორებულია 47 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 3 კმ-ით. 

2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (96%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აბზელილოვოს რაიონის სოფლები
დიკირხი

**დიკირხი** (, , ) — ქალაქი და კომუნა ლუქსემბურგში. მდებარეობს დიკირხის კანტონის დიკირხის ოლქში. 2016 წელს ქალაქის მოსახლეობა 6 896 კაცს შეადგენდა.

## რესურსები ინტერნეტში
* 

## სქოლიო
კატეგორია:ლუქსემბურგის ქალაქები
კატეგორია:ლუქსემბურგის კომუნები
დიუდელანჟი

**დიუდელანჟი** (, , ) — ქალაქი და კომუნა ლუქსემბურგში. მდებარეობს ეშ-სიურ-ალზეტის კანტონის ლუქსემბურგის ოლქში. 2016 წელს ქალაქის მოსახლეობა 20 003 კაცს შეადგენდა.

## რესურსები ინტერნეტში
* ოფიციალური საიტი

კატეგორია:ლუქსემბურგის ქალაქები
კატეგორია:ლუქსემბურგის კომუნები
ვილცი

**ვილცი** (, , ) — ქალაქი და კომუნა ლუქსემბურგში. მდებარეობს ვილცის კანტონის დიკირხის ოლქში. 2016 წელს ქალაქის მოსახლეობა 6 522 კაცს შეადგენდა.

## რესურსები ინტერნეტში
*ოფიციალური საიტი

კატეგორია:ლუქსემბურგის ქალაქები
კატეგორია:ვილცის კანტონის კომუნები
ლუქსემბურგის საგრაფო

**ლუქსემბურგის საგრაფო** () — საგრაფო, რომელიც არსებობდა თანამედროვე ლუქსემბურგის ტერიტორიაზე 963-1354 წლებში. 1354 წელს გერმანიის იმპერატორმა კარლ IV-მ მას საჰერცოგოს სტატუსი მიანიჭა. საგრაფოს განაგებდნენ ვიგერიხიდებისა (963-1136 წწ.) და ნამიურების (1136-1354 წწ.) დინასტიები. 

## ისტორია 
თავდაპირველად ლუქსემბურგი იყო ნავსადგური მდინარეების ზაუერისა და ალზეტის შესართავებთან. 963 წელს ზიგფრიდმა აქ ააშენა ციხესიმაგრე. 1136 წელს გარდაიცვალა ვიგერიხიდების უკანასკნელი წარმომადგენელი და ტახტს იკავებენ ნამიურების ოჯახის წევრები. 

1354 წელს საღვთო რომის იმპერიის იმპერატორმა კარლ IV-მ საგრაფოს საჰერცოგოს ტიტული მიანიჭა. ახლად ჩამოყალიბებული საჰერცოგოს პირველი ჰერცოგი გახდა მისი ძმა ვენცელი.

## ლიტერატურა
*Lefort Alfred. La Maison souveraine de Luxembourg. — Reims: Imprimerie Lucien Monge, 1902. — 262 p.
*Gade, J. A. Luxemburg in the Middle Ages. — Leiden. — P. 54—55.
* ''Ermesinde et l'affranchissement de la ville de Luxembourg; Études sur la femme, le pouvoir et la ville au XIIIe siècle'', sous la direction de Michel Margue, Publications du Musée d'Histoire de la Ville de Luxembourg, Publications du CLUDEM tome 7, Luxembourg 1994
* *Tatsachen aus der Geschichte des Luxemburger Landes*, Dr. P. J. Müller, Luxemburg 1963, Verlag "de Frendeskres", Imprimerie Bourg-Bourger
* *Vivre au Moyen Age: Luxembourg, Metz et Trèves*; Études sur l'histoire et l'archéologie urbaines, sous la direction du Musée d'Histoire de la Ville de Luxembourg, Publications Scientifiques du Musée d'Histoire de la Ville de Luxembourg, tome 2, Luxembourg 1998

კატეგორია:ლუქსემბურგის ისტორია
კონრად I იერუსალიმელი

**კონრად I იერუსალიმელი**, ასევე ცნობილია, როგორც **კონრად მონფერატელი**  () (დ.  1145 — გ.  28 აპრილი, 1192— ჩრდილოიტალიელი დიდგვაროვანი, მესამე ჯვაროსნული ლაშქრობის ერთ-ერთი მთავარი მონაწილე და იერუსალიმის დე ფაქტო მეფე 1190 წლის 24 ნოემბრიდან. ოფიციალურად მეფე გახდა 1192 წელს, რამდენიმე დღით ადრე მის გარდაცვალებამდე. იგი ასევე მონტფერატის მმართველიც იყო 1191–1192 წლებში.

## ლიტერატურა
*Brand, Charles M. Byzantium Confronts the West, 1968, ISBN 0-7512-0053-0
*Brevis Historia Occupationis et Amissionis Terræ Sanctæ, in Die Chronik des Propstes Burchard von Ursberg, ed. Oswald Holder-Egger & Bernhard von Simson, Monumenta Germaniæ Historica: Scriptores in Usum Scholarum, (Hannover & Leipzig, 1916), pp. 59–64

კატეგორია:იერუსალიმის მეფეები
კატეგორია:დაბადებული 1145
კატეგორია:გარდაცვლილი 28 აპრილი
კატეგორია:გარდაცვლილი 1192
შტუტგარტის ადმინისტრაციული ოლქი

**შტუტგარტის ადმინისტრაციული ოლქი** — ერთ-ერთი ბადენ-ვიურტემბერგის ოთხი ადმინისტრაციული ოლქიდან. მდებარეობს გერმანიის ჩრდილო-აღმოსავლეთ ნაწილში. ადმინისტრაციული თვალსაზრისით, იყოფა 11 რაიონად და 2 თავისუფალ ქალაქად. 

## რესურსები ინტერნეტში
* 

კატეგორია:გერმანიის ადმინისტრაციული ოლქები
გეოსდორფი

**გეოსდორფი** (, , ) — კომუნა და სოფელი ჩრდილო-დასავლეთ ლუქსემბურგში. მდებარეობს ვილცის კანტონის დიკირხის ოლქში. 2005 წლის მონაცემებით სოფლის მოსახლეობა 238 კაცს, ხოლო 2014 წლის მონაცემებით კომუნის საერთო მოსახლეობა 1404 კაცს შეადგენდა.

## რესურსები ინტერნეტში
*http://www.goesdorf.lu/willkommen.html(http://www.goesdorf.lu)

კატეგორია:ვილცის კანტონის კომუნები
კატეგორია:ლუქსემბურგის სოფლები
ამბიონი

მინი|ამბიონი სვეტიცხოველში
**ამბიონი** () — კანკელის წინ ამაღლებული ადგილის ის ნაწილი, რომელიც სამეუფო კარის პირდაპირ მდებარეობს, რომელსაც როგორც წესი, ნახევრად წრიული ფორმა აქვს და ტაძრის შუაგულისკენაა გამოწეული, რომლიდანაც დიაკონი სახარებას კითხულობს და მღვდელი ქადაგებას წარმოთქვამს. ამბიონზე ასვლა მხოლოდ მღვდელმსახურებისთვისაა ნებადართული, გამონაკლის შემთხვევებში (ჯვრისწერისას) მასზე დგომა მანდილოსანსაც შეუძლია.

## ლიტერატურა
* „მცირე საეკლესიო ენციკლოპედია“, «საქართველოს ეკლესიის 2005 წლის კალენდარი», თბ. 2004, გვ. 109

 

კატეგორია:საეკლესიო არქიტექტურა
სპარსეთის ყურის ომის სინდრომი

**სპარსეთის ყურის ომის სინდრომი**, აგრეთვე ცნობილი როგორც **სპარსეთის ყურის ომის დაავადება** — ქრონიკული და მულტისიმპტომური დაავადება, რომელიც აღენიშნებათ 1990-1991 წლების სპარსეთის ყურის ომის სამხედრო ვეტერანებს და სამოქალაქო პირებს.

სინდრომი ხასიათდება მწვავე ტკივილებით და ახლავს განსხვავებული სიმპტომები, მათ შორის დაღლილობა, კუნთების ტკივილი, გონებრივი პრობლემები, გამონაყარი და დიარეა. 697 000 ამერიკელ სამხედრო ვეტერანთაგან 250 000 მათგანს, რომლებიც შეიარაღებულ ძალებში მსახურობდნენ 1991 წლის სპარსეთის ყურის ომის დროს, აღენიშნებათ აღნიშნული დაავადების სიმპტომები, რომლებმაც სერიოზული შედეგები გამოიწვია. 1995 წლიდან 2005 წლამდე შუალედში, იმ მებრძოლების მდგომარეობა, რომლებიც იბრძოდნენ ზემოაღნიშნულ ომში, გაუარესდა მათთან შედარებით, ვინც ამ ომში მივლენილი არ ყოფილან.

## სქოლიო 
კატეგორია:სინდრომები
დიმიტრი გურიელი

**დიმიტრი გურიელი** (დ. 1822, ოზურგეთი — გ. 17 აგვისტო, 1882) — გურიელების ფეოდალური გვარის ერთ-ერთი წარმომადგენელი, რუსეთის იმპერიის არმიის გენერალ-მაიორი (1875). გურიის სამთავროს რეგენტის ქაიხოსრო ბატონიშვილის ვაჟი.

## ბიოგრაფია
1820 წელს გურიელის მამა, ქაიხოსრო ბატონიშვილი გაიქცა ოსმალეთში ცოლ-შვილთან ერთად. ქაიხოსროს გარდაცვალების შემდეგ ოჯახი 1831 წელს მეფის რუსეთის მთავრობას შეურიგდა, სამშობლოში დაბრუნდა და გავლენიანი ნაცნობების წყალობით 1835 წელს მამულები (მდინარე ბჟუჟის ხეობა სოფელ კვირიკეთიდან სოფელ უჩხუბის ჩათვლით, 160 კომლი) დაიბრუნა. დიმიტრი გურიელმა რუსული ენა ბავშობიდანვე შეისწავლა და მალევე ადგილობრივი მილიციის რიგებში შევიდა, სადაც ფოხის დაზიანების გამო დაკოჭლდა. მოგვიანებით ის იღებს მილიციის პრაპორშჩიკისა და კავალერიის კორნეტის წოდებას; რამოდენიმე წლის შემდეგ დაიწყო მსახურობა ლაიბგვარდიის ულანთა პოლკში; 1871 წლიდან იყო მეთაური; ამავე წლიდან ირიცხებოდა იმპერატორის ამალაში. 1853-1856 წლებში მონაწილეობდა ყირიმსა და რუსეთ–ოსმალეთის ომებში. 1862 წელს 28 ოქტომბრიდან 1 ნოემბრამდე პრუსიის სამეფოს პრინცი ალბერტ ჰოჰენცოლერნი მოგზაურობდა კავკასიაში. 1865 წელს მან ბერლინში გამოსცა წიგნი, სადაც მოთხრობილია სტუმრობა დიმიტრი გურიელთან.

1873 წელს ოზურგეთში ააშენა სასახლე, რომელიც დღემდეა შემორჩენილი.

Palace of gurieli.jpg|დიმიტრი გურიელის სასახლე ძველ ფოტოზე მარცხნივ

## ლიტერატურა
## რესურსები ინტერნეტში
*ბიოგრაფიული ლექსიკონი

## სქოლიო
კატეგორია:დაბადებული 1819
კატეგორია:გარდაცვლილი 17 აგვისტო
კატეგორია:გარდაცვლილი 1882
კატეგორია:ქართველი გენერლები
კატეგორია:გურიელები
კატეგორია:ოზურგეთში დაბადებულები
კატეგორია:რუსეთის იმპერიის გენერალ-მაიორები
ნოვოჩერკასკის ლუთერანული ეკლესია

**ნოვოჩერკასკის ევანგელისტური ქრისტიან-ბაპტისტური ეკლესია** (; აგრეთვე ცნობილი როგორც **ნოვოჩერკასკის ლუთერანული კირხე** )  — უდიდესი პროტესტანტური (ბაპტისტური) ეკლესია ქალაქ ნოვოჩერკასკში, როსტოვის ოლქი, რუსეთი. მდებარეობს მიხაილოვკსი ქუჩა N 159-ში. მისი აშენება დასრულდა 1898 წელს. ეკლესიის არქტიექტორია ნიკოლაი როლერი. ეკლესია არის რუსეთის რეგიონული მნიშვნელობის კულტურული მემკვიდრეობის ძეგლი.

## ისტორია 
ნოვოჩერკასკში, ისევე, როგორც რუსეთის ევროპულ ნაწილში, XVIII საუკუნიდან დაიწყო გერმანელების დასახლება. ყველა მათგანი აქტიურად ჩაერთო სხვადასხვა საქმიანობაში: უმეტესი მათგანი ექიმი იყო, რამდენიმე - არქიტექტორი, ვაჭარი, არმიის ოფიცერი. მათი უმეტსობა პროტესტანტული რელიგიის მიმდევარი იყო, რაც ქმნიდა გარკვეულ სირთულეებს: მათ არ ჰქონდათ ადგილი სადაც გამართავდნენ ღვთისმსახურებას. ეს პრობლემა, რომ გადაეწყვიტათ, ნოვოჩერკასკის ადგილობრივმა ხელისუფლებამ XIX საუკუნის ბოლოს სპეციალურად მათთვის ქალაქის ტერიტორიაზე გამოყო მიწის ნაკვეთი, რათა აეშენებინათ ლუთერანული კირხე. 1898 წელს, არქიტექტორ ნიკოლაი როლერის პროექტით ააშენეს ეკლესია. იგი აგებულია ნეოგოთიკურ სტილში, რომელიც დამახასიათებელია გერმანიისათვის. შენობას თავზე ადგას პატარა კოშკი-სამრეკლო. კირხეს ფასადი შესრულებულია შუა საუკუნეების ტრადიციულ მოტივებზე.

ოქტომბრის რევოლუციამდე ეკლესია არა მარტო ღვთისმსახურების ადგილი იყო, არამედ იგი წარმოადგენდა ქალაქის უმთავრეს კულტურულ ცენტრს. ტაძარი ხშირად გამოიყენებოდა, როგორც საკონცერტო დარბაზი, სადაც ხშირად იმართებოდა კონცერტები და მუსიკალურ ნომრებს ასრულებდა დონელი კომპოზიტორი ა. მ. ლისტოპადოვი თავის ქოროსთან ერთად.

1930-იან წლებში საბჭოთა ხელისუფლების განკარგულებით ეკლესია დახურეს. მეორე მსოფლიო ომის პერიოდში, როდესაც ვერმახტის ჯარებმა მოახდინეს ნოვოჩერკასკის ოკუპაცია, ეკლესია ხელახლა გახსნეს. ომის დარულების შემდეგ ეკლესია კვლავ დახურეს და იგი გამოიყენებოდა, როგორც საწყობი. 1970-იან წლებში მთლიანად ხარახურით გამოტენეს და მიატოვეს. 1990 წელს ეკლესია გადაეცა ევანგელისტურ ქრისტიანულ-ბაპტისტურ თემს, მიუხედავად იმისა, რომ ადრე ეკუთვნოდა ლუთერანულ თემს. 1992 წელს შენობა შეიტანეს რუსეთის კულტურული მემკვიდრეობის სიაში. 1994 წელს მოხდა შენობის რესტავრაცია ბაპტისტური თემის ხარჯებით და ამის შემდეგ ეკლესიაში აღსდგა ღვთისმსახურებაც.

## სქოლიო
კატეგორია:ნოვოჩერკასკის ეკლესიები
კატეგორია:XIX საუკუნის ეკლესიები
ლა-ლა ლენდი

**ლა-ლა ლენდი** () — ამერიკული ტრაგიკომედიური ფილმი-მიუზიკლი, რომლის რეჟისორია დემიენ შაზელი. მსოფლიო პრემიერა გაიმართა 2016 წლის 31 აგვისტოს ვენეციის საერთაშორისო კინოფესტივალზე. ფილმი მოგვითხრობს ჯაზ-პიანისტის შესახებ, რომელსაც უყვარდება ახალგაზრდა მსახიობი ლოს-ანჯელესიდან.

## როლებში 
* რაიან გოსლინგი — *ჯაზ-პიანისტი სებასტიან უაილდერი*
* ემა სტოუნი — *მია დოლანი*
* ჯონათან კიმბლ სიმონსი — *უფროსი ბილი*
* ფინ უიტროკი — *მიას შეყვარებული, გრეგ ირნესტი*
* სონოია მიძუნო — *კეიტლინი*
* ჯონ ლეჯენდი — *ნეო-სოულ ჯგუფის ლიდერი კიტი*
* როზმარი დეუიტი — *სებასტიანის და, ლაურა უაილდერი*
* ჯესიკა როთი — *ალექსისი*
* კალი ერნანდესი — *ტრეისი*
* ტომ ევერეტ სკოტი — *დევიდი*
* მეგან ფეი — *მიას დედა*
* დეიმონ ჰაპტონი — *ჰარი*
* ჯეისონ ფუქსი — *კარლო*
* ჯოშუა პენსი — *ჯოში*

## რესურსები ინტერნეტში
* 
* 
* 
* 

## სქოლიო
კატეგორია:2016 წლის ფილმები
კატეგორია:მიუზიკლები
კერამაიის ბრძოლა

**კერამაიის ბრძოლა** — ბიზანტიელთა ერთ-ერთი მთავარი საზღვაო გამარჯვება ომაიანთა სახალიფოზე. გაიმართა 746 წელს, კვიპროსის სიახლოვეს.

ძველი წყაროების ცნობით, ომაიანთა ფლოტი ალექსანდრიიდან დაიძრა კვიპროსის მიმართულებით. კიბირაიოტონის სტრატეგოსმა გადაწყვიტა კერამაიის ნავსადგურის შესასვლელი გადაეკეტა. სწორედ აქ გაიმართა ბრძოლა. არაბთა მთელი ფლოტი განადგურდა. მხოლოდ სამმა გემმა შეძლო გაქცევა.

ამ დამარცხების შემდეგ, ეგვიპტის ფლოტი მე-9 საუკუნუს მეორე ნახევრამდე აღარ მოიხსენიება წყაროებში.

## ლიტერატურა 
* Mango, Cyril; Scott, Roger (1997). The Chronicle of Theophanes Confessor. Byzantine and Near Eastern History, AD 284–813. Oxford: Oxford University Press. ISBN 0-19-822568-7.

## სქოლიო 
კატეგორია:ბიზანტიის ბრძოლები
კატეგორია:VIII საუკუნის ბრძოლები
კატეგორია:746 წლის ბრძოლები
ლუქსემბურგის გერბი

**ლუქსემბურგის გერბი** — გაჩნდა შუა საუკუნეებში და წარმოიშვა ლიმბურგის საერისთაოს გერბიდან.

გერბი წარმოადგენს ფარს ათი ლურჯი და ვერცხლისფერი ჰორიზონტალური ხაზით. ფარზე გამოსახულია წითელი ორ კუდიანი, ოქროსფერ ენიანი სამეფო ლომი. ფარი დაგვირგვინებულია ჰერცოგის გვირგვინით. ფარს იჭერენ ფარმჭერები: ორი წითელ ენიანი სამეფო ლომი, რომელთა თავებიც შეტრიალებულია ფარისაგან. ფარს გარს აკრავს ლენტი მუხის გვირგვინის ორდენის ნიშნით. ეს კომპოზიცია მოთავსებულია მანტიაზე და დამშვენებულია დიდი ჰერცოგის გვირგვინით.

ასევე გამოიყენება საშუალო გერბი, წარმოადგენს ფარს ფარმჭერებით ორდენის ლენტის გარეშე, და პატარა გერბი — მხოლოდ დაგვირგვინებული საგერბო ფარი.

## რესურსები ინტერნეტში
*A propos... des armoiries de S.A.R le Grand-Duc de Luxembourg  2006 Government Brochure on the Grand Duke's coat of arms

კატეგორია:გერბები
კატეგორია:ლუქსემბურგის ეროვნული სიმბოლოები
კატეგორია:სახელმწიფო გერბები
კატეგორია:გერბები ანბანის მიხედვით
დინამო თბილისის სეზონი 2016-2017

**დინამო თბილისის სეზონი 2016**, იყო საფეხბურთო კლუბ „დინამო თბილისის“ ოთხმოცდამეთორმეტე სეზონი ისტორიაში, ხოლო უმაღლეს ლიგაში 27-ე სეზონი. ამ სეზონში, უმაღლესი ლიგის ქვეჯგუფში (თეთრი ჯგუფი) დაიკავა მე-2 ადგილი და მოიპოვა ევროპის ლიგაზე გასასვლელ პლეი-ოფში თამაშის უფლება. 1/2 ფინალში „საბურთალოს“ დამარცხების შემდეგ, დამარცხდა ბათუმის „დინამოსთან“.  საქართველოს თასის გათამაშების 1/2 ფინალში დამარცხდა ქუთაისის „ტორპედოსთან“, ანგარიშით 2:3. 

## სამწვრთნელო შტაბი 
## ტურნირები 
### უმაღლესი ლიგა 
***თეთრი ჯგუფი - პირველი სამეული:***

**თ** = ჩატარებული შეხვედრა; **მ** = მოგებული; **ფ** = ფრე; **წ** = წაგებული; **გტ** = გატანილი გოლი; **გშ** = გაშვებული გოლი; **გს** = გატანილ და გაშვებულ გოლთა სხვაობა; **ქ** = ქულა

## ტრანსფერები 
### მოვიდნენ 
### წავიდნენ 
* — იჯარით
** — იჯარიდან

## სქოლიო
2016-17
ალექსანდრე პუშკინის ძეგლი (დონის როსტოვი)

**ალექსანდრე პუშკინის ძეგლი** — ძეგლი ქალაქ დონის როსტოვის ცენტრში. მდებარეობს პუშკინისა და ვოროშილოვის პროსპექტის გადაკვეთაზე. ძეგლის ავტორია გავრილ შულცი, არქიტექტორი — მიხაილ მინკუსი. ძეგლი გაიხსნა 1959 წელს. მოგვიანებით მოედანზე, სადაც დადგეს ძეგლი, დაამონტაჟეს დეკორატიული ფანრები. ალექსანდრე პუშკინის ძეგლი არის ადგილობრივი მნიშვნელობის ეროვნული მემკვიდრეობის ობიექტი. იგი არის პირველი ძეგლი დონის როსტოვში, რომელიც მიძღვნილია ლიტერატურულ თემატიკას.

პოეტის ქანდაკება შესრულებულია კლასიკურ სტილში, დამზადებულია ბრინჯაოსაგან და დგას გრანიტისაგან დამზადებულ მაღალ, წითელ კვარცხლბეკზე. 1999 წელს ძეგლი გაარემონტეს.

## სქოლიო 
კატეგორია:დონის როსტოვის ძეგლები
ბენუა ამონი

**ბენუა ამონი** (; დ. 26 ივნისი, 1967, სენტ-რენანი, ფინისტერი, საფრანგეთი) — ფრანგი პოლიტიკოსი, სოციალისტური პარტიისა და ევროპელი სოციალისტების პარტიის წევრი. 2017 წლის 29 იანვარს, სოციალისტების პრაიმერიზსში გამარჯვების შემდეგ, სადაც მეორე ტურში მანუელ ვალსი დაამარცხა, გახდა საფრანგეთის 2017 წლის საპრეზიდენტო არჩევნების კანდიდატი.

ამონი, 2004-2009 წლებში, აღმოსავლეთ საფრანგეთიდან ევროპარლამენტის წევრი იყო. 2008 წლის „რეიმსის კონგრესის“ დროს, სოციალისტების მარცხენა ფრთის ლიდერი და მისი პირველი მოადგილის კანდიდატი იყო. 2012 წლის მაისში, პრეზიდენტ ფრანსუა ოლანდის ბრძანებით, დაინიშნა ეკონომიკის, ფინანსთა და საგარეო ვაჭრობის სამინისტროს, სოციალური ეკონომიკის მინისტრად და ამ პოსტზე, ორი წელი იმუშავა. 2014 წლის აპრილიდან აგვისტომდე, მუშაობდა საფრანგეთის ეროვნული განათლების მინისტრად, მაგრამ პრეზიდენტ ოლანდის კრიტიკის გამო, იგი გაათავისუფლეს.

## სქოლიო
კატეგორია:დაბადებული 26 ივნისი
კატეგორია:დაბადებული 1967
კატეგორია:ფრანგი პოლიტიკოსები
კატეგორია:ცოცხალი ადამიანები
ალიანსა (პერნამბუკუ)

**ალიანსა** () — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 123 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-სეტენტრიუნალ-პერნამბუკანის შემადგენლობაში.

2010 წლის მონაცემებით, მოსახლეობა 37 415 ადამიანს შეადგენდა, მოსახლეობის სიმჭიდროვე 137.49 კმ²-ზე. ფართობი 272 133 კმ²-ია.

## იხილეთ აგრეთვე
* პერნამბუკუ
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*
*[Ranking decrescente do IDH-M dos municípios do Brasil](https://web.archive.org/web/20091003103229/http://www.pnud.org.br/atlas/ranking/IDH-M%2091%2000%20Ranking%20decrescente%20(pelos%20dados%20de%202000).htm)

კატეგორია:პერნამბუკუს შტატის მუნიციპალიტეტები
ნოვოჩერკასკის საკათედრო ტაძარი

**ნოვოჩერკასკის ამაღლების ტაძარი** () — მართლმადიდებლური ტაძარი ნოვოჩერკასკში. როსტოვისა და ნოვოჩერკასკის ეპარქიის მეორე საკათედრო ტაძარი და დონის კაზაკების უმთავრესი სალოცავი. მოსკოვისა და სრულიად რუსეთის პატრიარქის საკათედრო ტაძარი 2014 წლიდან. 

ტაძარში დაკრძალულნი არიან დონელი კაზაკები: მატვეი პლატოვი, ვასილი ორლოვ-დენისოვი, ივან ეფრემოვი და იაკობ ბაკლანოვი.

## ისტორია 
ნოვოჩერკასკის დაარსებამდე დონელი კაზაკების მთავარი ტაძარი იყო სტაროჩერკასკის აღდგომის ტაძარი. ნოცვოჩერკასკის ტაძრის კურთხევა მოხდა 1805 წელს ქალაქის დაარსებისას, ამაღლების დღესასწაულზე. თუმცა ფაქტობრივად მშენებლობა დაიწყო 1811 წლის 1 ოქტომბერს. პროექტის ავტორი იყო ლუიჯი რუსკა. 1818 წელს ძმებმა რუსკებმა დატოვეს რუსეთი და ტაძრის მშენებლობა გააგრძელა არქიტექტრმა ამვროსიევმა. 1846 წელს გუმბათის შემცირების დროს მოულოდნელად ჩამოინგრა ტაძრის ნახევარი. იგივე განმეორდა 1863 წელსაც ახალი ტაძრის შენების დროს, რომელიც შენდებოდა ივან ვალპრედეს პროექტის საფუძველზე. 

1891 წელს კაზაკებმა მიიღეს გადაწყვეტილება ტაძარი მესამედ აღედგინათ არქიტექტორ ალექსანდრ იაშჩენკოს პროექტის მიხედვით. 1891 წლის 24 მარტს პროექტი დაამტკიცა მისმა უდიდებულესობამ, რუსეთის იმპერატორმა. მშენებლობა პრაქტიკულად დასრულდა 1904 წელს. 

საბჭოთა მმართველობის პერიოდში გუმბათიდან ჩამოხსნეს მოოქროვილი სპილენძის სახურავი, ნაცვლად ტაძარი უნდა გადაეხურათ რკინის ფირფიტებით, თუმცა დიდ ხნის მანძილზე ეს არ გაუკეთებიათ და ტაძარი სერიოზულად დაზიანდა ბუნების მოქმედების შედეგად. 1934 წელს ეკლესია საერთოდ დახურეს და მას გამოიყენებდნენ, როგორც საწყობს. ტაძარი გახსნეს 1942 წელს გერმანული ოკუპაციის პერიოდში. 

2001 წელს დაიწყო სრულმასშტაბიანი სარემონტო სამუშაოები. 2005 წელს ნოვოჩერკასკის 200 და ტაძრის გახსნის 100 წლისთავთან დაკავშირებით აღდგენილი ტაძარი გაიხსნა ხელახლა. დამონტაჟდა განათების სისტემა და კედლები მოხატეს ბიბლიური სცენებით.

2010 წელს გუბათი ისევ მოოქროვილი ფირფიტებით დაფარეს, ხოლო ჯვარი მთის ბროლისაგან დაამზადეს.

2014 წელს სრულიად რუსეთის პატრიარქ კირილეს ბრძანებით ამაღლების ეკლესია საპატრიარქო კათედრად იქცა.

## გალერეა 

ფაილი:Новоч-Собор-2.jpg| მემორიალური დაფა ეკლესიის კედელზე.  
ფაილი:RR5111-0293R.jpg| რუსეთის ბანკის სამახსოვრო მონეტა (2015)
ფაილი:Новоч-Собор-1.jpg| მემორიალური დაფა ეკლესიის კედელზე.  
ფაილი:Новоч-Собор-3.jpg| მემორიალური დაფა ეკლესიის კედელზე.  

## ლიტერატურა 
* "Донская церковная старина", ч. 1, стр. 81, г. Новочеркасск, 1906г.
* Газета "Знамя Коммуны", № 174 от 10 сентября 1988г.

## რესურსები ინტერნეტში
* Казачья сеть. Войсковой Вознесенский кафедральный собор в Новочеркасске
* История соборного храма 
* Священник ДАНИИЛ АЗИЗОВ ИСТОРИЯ СОБОРА В СОВЕТСКИЙ ПЕРИОД (Новочеркасский войсковой Собор. История, архитектура, святыни) 

კატეგორია:ნოვოჩერკასკის ეკლესიები
კატეგორია:XIX საუკუნის ეკლესიები
ალექსანდრეს სვეტი (დონის როსტოვი)

**ალექსანდრეს სვეტი** () — ძეგლი დონის როსტოვში, მდებარეობს ვიტი ჩერევიჩკინას სახელობის პარკში. ძეგლი გაიხსნა 1894 წელს თანამედროვე დონის როსტოვის ერთ-ერთ უბანში, რომელსაც ადრე დონის ნახიჩევანი ერქვა, ამჟამად კი დონის როსტოვის პროლეტარის რაიონში შედის. ალექსანდრეს სვეტი ერთადერთი რევოლუციამდელი ძეგლია, რომელიც გადაურჩა საბჭოთა ხელისუფლებას. სვეტს გააჩნია ადგილობრივი მნიშვნელობის ეროვნული მემკვიდრეობის ძეგლის სტატუსი. 

## ისტორია 
მინი|left|180px|კოლონა 1907 წელს
ალექსანდრეს სვეტის საზეიმო გახსნა შედგა 1894 წლის 18 სექტემბერს. ძეგლი აღმართეს ალექსანდრე II-ის ტახტზე ასვლის 25 წლისთავის აღსანიშნავად. ადგილს, სადაც აღმართეს სვეტი ეწოდა ალექსანდრეს პარკი.

ძეგლი წარმოადგენს 11 მეტრიან სვეტს, რომელიც მთლიანად გრანიტისაგან არის დამზადებული, რომელიც მთავრდება რუსეთის გერბით. გერბი დგას კვადრატულ  კვარცხლბეკზე. ადგილი სადაც დგას კვარცხლბეკი შემოსაზღვრულია ჯაჭვებით. ძეგლის არქიტექტორია ნიკოლაი დურბახი. 

აღმართვის დროს ძეგლის ოფიციალური სახელწოდება იყო „ალექსანდრე II-ის ძეგლი ნახიჩევანელი სომხებისაგან“. 

საბჭოთა ხელისუფლების დამყარების შემდეგ ძეგლი არ დაუნგრევიათ. მოახდინეს მხოლოდ კვარცხლბეკზე არსებული ძეგლის მემორიალური დაფის დემონტაჟი, ასევე მოაშორეს სვეტის წვერზე არსებული ორთავიანი არწივი. 1994 წელს რეკონსტრუქციის დროს ორთავიანი არწივი კვლავ დააბრუნეს. ასევე დააბრუნეს განახლებული მემორიალური დაფა, რომელზეც ამჟამად აწერია:  «იმპერატორ ალექსანდრე II-ის 25 წლის მეფობის პატივისცემის ნიშნად“ და „დონის ნახიჭევანის სომხური თემისაგან 25·IX·1894“.

ფაილი:Александрийская колонна (верхняя часть).JPG|ორთავიანი არწივი
ფაილი:Александрийская колонна (вид с запада).JPG|მემორიალური დაფა

## ლიტერატურა 
* Энциклопедия старого Ростова и Нахичевани-на-Дону. — Р-н-Д, 1993. — Т. 1. — С. 39.

## რესურსები ინტერნეტში
* Культурное наследие: Александрийская колонна 

## სქოლიო
კატეგორია:დონის როსტოვის ძეგლები
კუმჟენის მემორიალი

**კუმჟენის მემორიალი** () — მემორიალური კომპლექსი დონის როსტოვის რკინიგზის რაიონში. მდებარეობს ქალაქის დასავლეთ რაიონში კუმჟენის კორომში. მემორიალი ააშენეს 1983 წელს, წითელი არმიის იმ ჯარისკაცების პატივსაცემად, რომლებიც დაიღუპნენ დონის როსტოვის გათავისუფლებისათვის 1941-1943 წლებში. კომპლექსის შემადგენლობაში შედის რამდენიმე მემორიალი და ძმათა სასაფლაო. მემორიალს გააჩნია რეგიონალური მნიშვნელობის კულტურული მემკვიდრეობის ობიექტის სტატუსი.

## აღწერა 
ძეგლი მდებარეობს მთავარი ხეივნის გასწვრივ. კუმჟენის მემორიალის შემადგენლობაში შედის ხუთი პილონი, გამარჯვების ოთხი სტელა, მონუმენტი „შტურმი“ და მემორიალური დაფა, რომელზეც ამოკვეთილია როსტოვის ომებში მონაწილე ნაწილების სახელები. პილონები მოპირკეთებულია ნაცრისფერი მარმარილოს ფილებით. კუმჟენის მემორიალის ცენტრალური ობიექტია მონუმენტი „შტურმი“. გრანიტის კვარცხლბეკზე ჯარისკაცების ჯგუფი ემზადება შეტევისათვის, მათ თავზე აღმართულია 18-მეტრიანი მეტალის ისარი. იგი მიუთითებს საბჭოთა ძალების მთავარ მიმართულებას. 

## ისტორია 
მეორე მსოფლიო ომის დროს კუმჟენის კორომის ტერიტორიაზე სისხლისმღვრელი ბრძოლები გაიმართა. 1983 წელს ომში დაღუპული ჯარისკაცების პატივისცემის ნიშნად ააგეს მემორიალური კომპლექსი „კუმჟენის კორომი“. მემორიალის ავტორია არქიტექტორი რ. მურადიანი, მოქანდაკეები ბ. ლაპკო და ე. ლაპკო. მემორიალთან ყოველწლიურად იმართება სამგლოვიარო ცერემონიალები დაღუპული საბჭოთა ჯარისკაცების პატივსაცემად. 

თავდაპირველად მემორიალურ კომპლექსში შედიოდა მუზეუმიც, მაგრამ 2000 წელს მუზეუმის შენობაში გაიხსნა რესტორანი. 2015 წელს, მეორე მსოფლიო ომში გამარჯვების 70-ე წლისთავთან დაკავშირებით მოხდა მემორიალური კომპლექსის რესტავრაცია და კეთილმოწყობა. 

## რესურსები ინტერნეტში
* 

## სქოლიო
კატეგორია:დონის როსტოვის ძეგლები
ჩინური (ვაზის ჯიში)

**ჩინური**, *კასპური*, *კასპური თეთრი*, *ატენური* — ქართული აბორიგენული თეთრყურძნიანი საღვინე ვაზის ჯიში ქართლიდან. 

ივ. ჯავახიშვილის აზრით, ამ ვაზის სახელი მისი მარცვლის ფერის მაუწყებელია. სრული სიმწიფის პერიოდში ჩინურის ყურძენი მომწვანო-მოქარვისფრო ელფერს იღებს და ძალიან წააგავს ზეთისხილის ფოთოლს, რომელსაც ძველად ქართლში „ჩინის“ სახელით მოიხსენიებენ.

კასპის მოსახლეობა ამ ვაზს „კასპური თეთრის“, „თეთრი ვაზის“ და „კასპურის“ სახელითაც მოიხსენიებს.

ძირითადად გავრცელებულია: გორის, კასპის, მცხეთის, ქარელის, ახალგორის ვენახებში. შედარებით მცირე ნარგავებად ან შერეული სახით გვხვდება: დუშეთის, მარნეულის, გურჯაანის და თელავის მუნიციპალიტეტებშიც. იგი გავრცელებული იყო ქვეყნის ფარგლებს გარეთაც და მისი ყურძენი გამოიყენებოდა, როგორც საუკეთესო საკუპაჟე მასალა რომელიმე დაბალხარისხიანი ღვინის ხარისხის ასამაღლებლად.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო, სამნაკვთიანი ან ხუთნაკვთიანი ფორმის. ფოთლის ქვედა მხარე, ძარღვების გასწვრივ, მცირედ შებუსულია. ყვავილი ორსქესიანია. მტევანი საშუალო ზომისაა, ცილინდრული. ზოგჯერ ცილინდრულ-კონუსური ფორმის და ფრთიანი. საშუალო სიკუმსისაა ან კუმსი. მარცვალი საშუალო ზომისაა, მომრგვალო ან ოდნავ ოვალური, მომწვანო-მოყვითალო ან ღია ქარვისფერი. საკმაოდ სქელკანიანია, ცვილისებრი ფიფქით უხვად დაფარული. რბილობი ხორციანი და საკმაოდ წვნიანია, სასიამოვნო ტკბილი გემოთი. 

ჩინური საშუალოზე ძლიერი ზრდისა და უხვმოსავლიანია. სავეგეტაციო პერიოდი კვირტის გაშლიდან სრულ სიმწიფემდე 185-188 დღეა. იგი სრულ სიმწიფეში ოქტომბრის მეორე ნახევრიდან შედის. მტევნის საშუალო წონა 172-185 გრამია, საჰექტარო მოსავლიანობა კი 10-12 ტონა. ყურძნის სრული სიმწიფის პერიოდში მისი შაქრიანობა აღწევს 17-20%, ხოლო მჟავიანობა — 9-10 გ/ლ-ს.

ჩინური მაღალხარისხიანი საღვინე და სასუფრე ვაზის ჯიშია. ევროპული წესით დაყენებული ჩინურის ღვინო ხასიათდება ლამაზი, ღია მოჩალისფრო შეფერვით, საკმაო სხეულითა და შინაარსით, სინაზით, ალკოჰოლისა და მჟავიანობის ნორმალური შემცველობით. გამოიყენება როგორც ძირითადი საკუპაჟე მასალა მაღალხარისხოვანი ცქრიალა ღვინის დასამზადებლად. ხასიათდება ველური პიტნისა და პანტა მსხლის ტონებით, ასევე მცენარეული და ხილის ტონებით. მისგან დგება გამორჩეულად ნაზი მომწვანო-ჩალისფერი წყნარი და ცქრიალა ღვინოები. ჩინურისგან გორულ მწვანესთან ერთად მზადდება ადგილწარმოშობის დასახელების თეთრი ცქრიალა ღვინო „ატენი“ („ატენური“).

## ლიტერატურა
* უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 427-428
* ხარბედია მ., „ქართული ღვინის გზამკვლევი“,  გვ. 52, თბ., 2013

## რესურსები ინტერნეტში
*ღვინის ეროვნული სააგენტო 

კატეგორია:ვაზის თეთრყურძნიანი საღვინე ქართული ჯიშები
კატეგორია:ქართლის ვაზის ჯიშები
დონის როსტოვის წმინდა კარაპეტის ეკლესია

**დონის როსტოვის წმინდა კარაპეტის ეკლესია** (; ) — სომხური ეკლესია დონის როსტოვში. დონის ნახიჭევანის ტერიტორიაზე არსებული ერთადერთი დღემდე შემორჩენილი სომხური ეკლესია (თუ არ ჩავთვლით სურბ-ხაჩის ეკლესიას, რომელიც მდებარეობს ქალაქის ფარგლებს გარეთ). 

წმინდა კარაპეტის ეკლესია მდებარეობს ქალაქის სომხური სასაფლაოს ტერიტორიაზე.

## ისტორია 
დონის როსტოვის წმინდა კარაპეტის ეკლესია ააგეს 1875 წელს. ეკლესიის არქიტექტორი იყო ვ. საზონოვი. ტაძარი ეკურთხა 1881 წლის 11 ივლისს. საეკლესიო ანსამბლის მშენებლობის ისტორია დაკავშირებულია დონის ნახიჭევანის თავად აკულინ ალაჯალოვთან, რომელიც გარდაიცვალა 1871 წელს. მან ანდერძად დატოვა, რომ სომხურ სასაფლაოზე აეშენებინათ იოანე ნათლისმცემლის სახელობის ქვის ეკლესია. ა. ალაჯალოვი დაკრძალულია ეკლესიის სამხრეთ-დასავლეთ კედელთან.

## ექსტერიერი 
სივრცითი კომპოზიციის მიხედვით წმინდა კარაპეტის ეკლესია აგებულია, როგორც ბაზილიკური და ჯვარ-გუმბათოვანი ტაძარი. ფასადებზე გამოკვეთილია ტრადიციული სომხური მოტივებით მოჩუქურთმებული ფრაგმენტები. 

ეკლესიის ფასადების გაფორმებაში დომინირებს თაღედის სტილი. თაღედის სტილი გამოყენებულია ტაძრის ჩრდილოეთ და სამხრეთ ფასადებზე. ეკლესიაში სამი შესასვლელია: სამხრეთის, დასავლეთისა და ჩრდილოეთის. თითოეული შესასვლელი დასრულებულია ბარელიეფური თეთრი ჯვრებით.

## ინტერიერი 
წმინდა კარაპეტის ეკლესია დიდი ხნის განმავლობაში რჩებოდა ქალაქის ერთადერთ ეკლესიად, რომელიც აგებული იყო სომხურ სტილში (2011 წელს გაიხსნა სურბ-არუთიუნის ეკლესია საბჭოთა პერიოდში დანგრეული საკათედრო ეკლესიის ადგილზე). ეკლესიის შიდა ხედი ისეთივეა, როგორც სხვა სომხურ ეკლესიებში. ეკლესიის კანკელი კაკლის ხისგან არის დამზადებული. კედელი მორთულია თაბაშირის ორნამენტებით, რომელთა შორისაც განთავსებულია ფრესკები. 

ტაძრის ცენტრალური ხატია „ღვთისმშობელი“.

## რელიქვია 
გარკვეული დროის განმავლობაში ეკლესიაში ინახებოდა VI საუკუნის ხაჩქარი სურბ-ხაჩი.

## ლიტერატურა
* Г. Есаулов, В. Черницына, Архитектурная летопись Ростова-на-Дону, Ростов-на-Дону, 1999.
* В. Лобжанидзе, Г. Лаптев, Путешествие по Старому Ростову, Ростов-на-Дону, 1997.
* В. Лобжанидзе, Г. Лаптев, В. Кустов, Путешествие по Старому Ростову, Ростов-на-Дону, 2001, часть 2.

## რესურსები ინტერნეტში
* Фото армянских церквей в разных городах мира

## სქოლიო
კატეგორია:დონის როსტოვის სომხური ეკლესიები
დოქტორი სტრეინჯი (ფილმი)

**დოქტორი სტრეინჯი** () — ფანტასტიკის ჟანრის ფილმი. Marvel-ის კინოსამყაროს რიგით მეთოთხმეტე ფილმი. ფილმი გადაიღეს 2016 წელს. ფილმი არის დაფუძნებული მარველის სუპერგმირებზე.

## რესურსები ინტერნეტში
* 
* 

## სქოლიო
კატეგორია:2016 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:Marvel-ის კინოსამყაროს ფილმები
ნოვოჩერკასკის ტრიუმფალური თაღები

**ნოვოჩერკასკის ტრიუმფალური თაღები** () — რუსული კლასიციზმის ძეგლები. კომპლექსი შედგება ორი ტრიუმფალური თაღისაგან. ერთ-ერთს ეწოდება ჩრდილოეთის, ხოლო მეორეს — დასავლეთის. შესაბამისად ისინი მდებარეობენ ქალაქის ჩრდილოეთით და სამხრეთ-დასავლეთ ნაწილებში. 

ტრიუმფალური თაღები აგებულია 1817 წელს, 1812 წლის  სამამულო ომში გამარჯვების ნიშნად. ეს არის სიმბოლო, რომელიც აღნიშნავს დონის კაზაკების წვლილს ნაპოლეონის წინააღმდეგ ბრძოლაში. თაღები არის ერთადერთი მსგავსი ძეგლი სამხრეთ რუსეთში, რომელიც შეტანილია ფედერალური მნიშვნელობის კულტურული მემკვიდრეობის ძეგლების სიაში. 

## აღწერა 
იდენტური თაღები განეკუთვნება გვიანი კლასიციზმის სტილს. თაღს გარს აკრავს 12 დორიული სვეტი. თითოეული მათგანი სრულდება პატარა ქვის ბურთებით. ჩრდილოეთის ტრიუმფალური თაღი გვირგვინდება ბრინჯაოს სამხედრო აღჭურვილობით, რომელშიც გადმოცემულია კაზაკების ამუნიცია და სამხედრო საგნები: ჯაჭვის პერანგი, დროშები, ხმლები, ფარები, იარაღი და ბირთვები. 

თაღები აგებულია დახერხილი კირქვით. ზედაპირი შეღებილია თეთი და ყვითელი საღებავით. ჩრდილოეთი თაღის კედელზე ზემოთ არის წარწერა: 

## ისტორია 
1817 წელს ნოვოჩერკასკში ელოდებოდნენ იმპერატორ ალექსანდრე I-ის ვიზიტს. ატამანმა მატვეი პლატოვმა გადაწყვიტა იმპერატორის ვიზიტთან დაკავშირებით აეშენებინა ტრიუმფალური თაღი, თუმცა რადგანაც არ იყო ცნობილი, რომელი მხრიდან შემოვიდოდა იმპერატორი დასავლეთიდან ანუ ძველი როსტოვის გზიდან, თუ ჩრდილოეთიდან - მოსკოვის გზატკეცილიდან.  გადაწყვიტეს ქალაქის ორივე შესასვლელში აეგოთ თაღი. ზოგიერთი ინფორმაციით თაღების პროექტი ეკუთვნის ადგილობრივ არქიტეტქორს. ისტორიკოსები და მხარეთმცოდნეები ვარაუდობენ, რომ პროექტის ავტორია ალესანდრო რუსკა ან მისი ძმა ლუიჯი რუსკა, რომელმაც ამავე პერიოდში ააშენა ნოვოჩერკასკის საკათედრო ტაძარი. ტრიუმფალური თაღები წლების განმავლობაში წარმოადგენდა ქალაქის მთავარ ღირსშესანიშნაობას.

## სქოლიო 
კატეგორია:ნოვოჩერკასკის შენობა-ნაგებობები
ემანუელ მაკრონი

**ემანუელ ჟან-მიშელ ფრედერიკ მაკრონი** (; დ. 21 დეკემბერი, 1977, ამიენი, საფრანგეთი) — ფრანგი პოლიტიკოსი, საფრანგეთის პრეზიდენტი 2017 წლის 14 მაისიდან.

მაკრონი დაიბადა ქალაქ ამიენში; სწავლობდა ფილოსოფიას პარიზის ნანტერის უნივერსიტეტში. კარიერის დასაწყისში, მუშაობდა საჯარო მოხელედ, შემდეგ დაინიშნა საინვესტიციო ბანკირად. 2014 წლის აგვისტოში, პრემიერ ვალსის მთავრობაში ეკონომიკის, მრეწველობისა და ციფრულ საქმეთა მინისტრად დაინიშნა; მინისტრის ამპლუაში, გაატარა ბიზნესისთვის სასარგებლო რეფორმები. 2016 წლის აგვისტოში მაკრონი გადადგა, რათა მონაწილეობა მიეღო საფრანგეთის 2017 წლის საპრეზიდენტო არჩევნებში. ამომრჩეველს იგი სთავაზობს სოციალურ-ლიბერალურ წინადადებებს. 2016 წლის ნოემბერში, მაკრონმა განაცხადა, რომ მას მხარს უჭერს პარტია *En Marche!*.

## სქოლიო
კატეგორია:დაბადებული 21 დეკემბერი
კატეგორია:დაბადებული 1977
კატეგორია:ფრანგი პოლიტიკოსები
კატეგორია:საფრანგეთის პრეზიდენტები
კატეგორია:ცოცხალი ადამიანები
აგიოს-ამბროსიოსი (ლიმასოლი)

**აგიოს-ამბროსიოსი** () — სოფელი კვიპროსში. მდებარეობს ლიმასოლის რაიონში. 2001 წლის მონაცემებით სოფელში ცხოვრობს 291 კაცი. 

## რესურსები ინტერნეტში
*ოფიციალური ვებგვერდი 

## სქოლიო
კატეგორია:ლიმასოლის რაიონის სოფლები
კარპინა

**კარპინა** () — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 184 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-სეტენტრიუნალ-პერნამბუკანის შემადგენლობაში.

2010 წლის მონაცემებით, მოსახლეობა 74 858 ადამიანს შეადგენდა, მოსახლეობის სიმჭიდროვე 516.51 კმ²-ზე. ფართობი 144 931 კმ²-ია.

## იხილეთ აგრეთვე
* პერნამბუკუ
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*
*[Ranking decrescente do IDH-M dos municípios do Brasil](https://web.archive.org/web/20091003103229/http://www.pnud.org.br/atlas/ranking/IDH-M%2091%2000%20Ranking%20decrescente%20(pelos%20dados%20de%202000).htm)

კატეგორია:პერნამბუკუს შტატის მუნიციპალიტეტები
ტაჩანკა

**ტაჩანკა** () — ძეგლი დონის როსტოვში. აგებულია ოქტომბრის რევოლუციის მე-60 წლისთავთან დაკავშირებით. ძეგლი ეძღვნება ცხენოსანთა პირველ არმიას, რომელიც იბრძოდა რუსეთის სამოქალაქო ომში წითელი არმიის მარშალ სემიონ ბუდიონის ხელმძღვანელობით. მდებარეობს ქალაქ დონის როსტოვის სამხრეთ შესასვლელთან. 

ძეგლი გაიხსნა 1977 წელს. იგი დამზადებულია მთლიანად თაბაშირისაგან, ხოლო შიგნიდან არის ღრუ. გარედან დაფარულია სპილენძის ფირფიტებით. ძეგლის საერთო სიმაღლეა 15 მეტრი. 

ძეგლის დამზადებაზე მუშაობდა დიდი შემოქმედებითი ჯგუფი, რომლის შემადგენლობაშიც შედიოდნენ მოქანდაკეები: ვ. ბატიაი, ბ. ლაპკო, ა. კოსოლაპოვი და არქიტექტორი პ. იბალაკოვი. მოქანდაკეთა კოლექტივის ხელმძღვანელი იყო ანატოლი სკნარინი, რომელსაც 1902 წელს უკვე აგებული ჰქონდა გაფიცვის დიდი მონუმენტი.

## ისტორია 
ზუსტად ამ ადგილზე, მდინარე დონის მარცხენა ნაპირზე, მანიჩ - ბატაისკ - აზოვის ხაზზე, 1920 წლის იანვარში გაიმართა ბრძოლა წითელი არმიის მარშალ სემიონ ბუდიონის ცხენოსანთა პირველი არმიისა და გენერალ ანტონ დენიკინის უკანდახეულ მოხალისე თეთრგვარდიელების ნაწილებს შორის. 

ძეგლის მემორიალურ დაფაზე არის წარწერა: „*1918. ეძღვნება ლეგენდარულ ცხენოსანთა პირველი არმიას. ძეგლი აგებულია დიდი ოქტომბრის სოციალისტური რევოლუციის მე-60 წლისთავთან დაკავშირებით*“. 

2009 წელს მოახდინეს ძეგლის სრული რესტავრაცია. 

## ლიტერატურა
* *Андрианов В. И.* Памятники Дона: рассказ о памятниках и памятных местах Ростовской области / В. И. Андрианов, А. Г. Терещенко. — Ростов н/Д: 1981. — С. 89.
* *Волошинова Л.* Донская энциклопедия: 100 уникальных мест Ростовской области // Молот. 2010. — 16 апр. — С. 8.
* *Каминская М.* Он создает лицо столицы: [о творчестве ростовского скульптора А. Скнарина] // Наше время. — 2005. — 5 авг.

## რესურსები ინტერნეტში
* Памятник «Тачанка» — Ростов-на-Дону, Россия 

## სქოლიო
კატეგორია:დონის როსტოვის ძეგლები
ქანაქერის ღვთისმშობლის ეკლესია

**ქანაქერის ღვთისმშობლის ეკლესია** () — სომხური ეკლესია, რომელიც მდებარეობს სომხეთის დედაქალაქ ერევანში, ქანაქერ-ზეითუნის რაიონში. 

აშენდა XVII საუკუნეში. საბჭოთა კავშირის პერიოდში ეკლესია დაიკეტა, ფუნქციონირება მან 1990 წელს განაახლა.

## გალერეა

image:Holy Mother of God Church of Kanaker 11.JPG
image:S. Astvatsatsin Church 1695 Kanaker.jpg
image:Holy Mother of God Church of Kanaker 66.JPG

## რესურსები ინტერნეტში
* Քանաքեռի Սբ. Աստվածածին եկեղեցին Երևանի պաշտոնական կայքում

კატეგორია:სომხეთის ეკლესიები
კატეგორია:XVII საუკუნის ეკლესიები
ნორკ-მარაშის ღვთისმშობლის ეკლესია

**ნორკ-მარაშის ღვთისმშობლის ეკლესია** () — სომხური ეკლესია, რომელიც მდებარეობს სომხეთის დედაქალაქ ერევანში, ქანაქერ-ზეითუნის რაიონში. 

აშენდა X საუკუნეში. საბჭოთა პერიოდს ეკლესია დაიკეტა, ხოლო სსრკ-ის დაშლის შემდეგ, 1995 წელს ფუნქციონირება განაახლა.

## რესურსები ინტერნეტში
* Նորք-Մարաշ, Սուրբ Աստվածածին եկեղեցի 

კატეგორია:სომხეთის ეკლესიები
კატეგორია:X საუკუნის ეკლესიები
ლუქსემბურგის დემოგრაფია

**ლუქსემბურგის დემოგრაფია** — ლუქსემბურგის მოსახლეობის ისეთი დემოგრაფიული მონაცემები როგორიცაა: მოსახლეობის სიმჭიდროვე, ეთნიკური შემადგენლობა, განათლების დონე, ჯანდაცვა, ეკონომიკური მდგომარება და სცვა ასპექტები.

2013 წლის 1 იანვრის მიხედვით ლუქსემბურგის მოსახლეობა შეადგენდა 537,039  ადამიანს. მათგან 55.5% წარმოადგენდა ლუქსემბურგელს და 44.5% უცხოელს. ლუქსემბურგის მოსახლეობას ეწოდება ლუქსემბურგელები.

## სტატისტიკური მონაცემები 1900 წლიდან 
ცხრილში მოცემულია 1900 წლიდან მოყოლებული ისეთი სტატისტიკური მონაცემები როგორიცაა მოსახლეობა, შობადობის ინდექსი, გარდაცვალების ინდექსი.

## სქოლიო 
კატეგორია:დემოგრაფია ქვეყნების მიხედვით
კატეგორია:ლუქსემბურგის დემოგრაფია
გოგიტა გოგატიშვილი

**გოგიტა გოგატიშვილი** (დ. 2 თებერვალი, 1990) — ქართველი ფეხბურთელი, მინსკის  „დინამოს“ ნახევარმცველი.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1990
კატეგორია:ქართველი ფეხბურთელები
კატეგორია:ბოლნისის სიონის ფეხბურთელები
კატეგორია:საჩხერის ჩიხურას ფეხბურთელები
კატეგორია:გაგრას ფეხბურთელები
კატეგორია:ოდიში 1919-ის ფეხბურთელები
კატეგორია:განძასარის ფეხბურთელები
კატეგორია:მინსკის დინამოს ფეხბურთელები
კატეგორია:დაბადებული 2 თებერვალი
კატეგორია:ცოცხალი ადამიანები
აბიკო

**აბიკო** () — ქალაქი იაპონიაში. 2012 წლის აღწერით, მოსახლეობა შეადგენს 132 999 კაცს. 

## რესურსები ინტერნეტში
* Abiko City official website 
* Abiko City official website
* Yamashina Institute for Ornithology website

კატეგორია:იაპონიის ქალაქები
სურბ-ხაჩი (ხაჩქარი)

200პქ|მინი|ხაჩქარი სურბ-ხაჩი
**სურბ-ხაჩი** () — VI საუკუნის სომხური ხაჩქარი. ინახებოდა ყირიმის სურბ-ხაჩის მონასტერში, შემდეგ ყირიმიდან გადასახლებულმა სომხებმა გადაიტანეს მდინარე დონის რაიონში. ამჟამად მდებარეობს დონის როსტოვის სურბ-ხაჩის ეკლესიაში. 

## ისტორია 
XI-XIII საუკუნეებში, სომხეთის სამეფოს დედაქალაქის ანისის დაცემის შემდეგ, თურქ-სელჩუკებისაგან და თათარ-მონღოლებისაგან  დევნილებმა დატოვეს მშობლიური კუთხე და ქალაქი. დევნილთა უდიდესი ნაწილი გადასახლდა ყირიმში. ანისიდან წაღებული სურბ-ხაჩი დააბრძანეს სპეციალურად მის სახელზე აგებულ ტაძარში, რომელიც ააშენეს 1385 წელს ძველი ყირიმის გარეუბანში. ხუთი საუკუნის განმავლობაში ხაჩქარი ინახებოდა ყირიმის სურბ-ხაჩის ეკლესიაში. 

1778 წელს დაიწყო ყირიმელი სომხების გადასახლება დონის რაიონში. გადასახლებისას სომხებმა თან გაიყოლეს უმნიშვნელოვანესი ისტორიული რელიქვიები და საეკლესიო ქონება, მათ შორის 800 ხაჩქარი, მათ შორის სურბ-ხაჩიც. თავიანთ ახალ დასახლებაში სომხებმა დაიწყეს სომხური ტაძრების აშენება. სომხური ხაჩქარები განათავსეს მათ ინტერიერში და ფასადებში. განსაკუთრებულ სიმბოლურ მნიშვნელობას ატარებდა სურბ-ხაჩი, რომლის სახელზეც აშენდა დონის როსტოვის სურბ-ხაჩის ეკლესია. 

1924 წელს ეკლესია გაქურდეს. ქვა-ჯვარი გადაიტანეს დონის ნახიჭევანის გრიგორ განმანათლებლის ეკლესიაში, მაგრამ მას შემდეგ, რაც XX საუკუნის 30-იან წლებში ეს ეკლესიაც დახურეს, სურბ-ხაჩის ხაჩქარი გადაიტანეს სომხურ სასაფლაოზე მდებარე წმინდა კარაპეტის ეკლესიაში. მოგვიანებით ხაჩქარი რუსულ-სომხური მეგობრობის მუზეუმში გადაიტანეს, რომელიც მდებარეობდა დახურული სურბ-ხაჩის ეკლესიის შენობაში.

## სქოლიო
კატეგორია:ხაჩქარები
იუნესკოს მსოფლიო მემკვიდრეობის ძეგლები ლუქსემბურგში

იუნესკოს **მსოფლიო მემკვიდრეობის** სიაში ლუქსემბურგის დიდი საჰერცოგოს 1 ძეგლია შესული (2014 წელს). იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1052 ძეგლია შეტანილი, მათ შორის 0,1% ლუქსემბურგის ძეგლია. ის არის ერთადერთი ობიექტი სიაში კულტურული კრიტერიუმებით. ლუქსემბურგის დიდმა საჰერცოგომ მსოფლიოს კულტურული და ბუნებრივი მემკვიდრეობის დაცვის ხელშეკრულებაზე რატიფიცირება მოახდინა 1983 წლის 28 სექტემებრს. ერთადერთი ობიქტი, რომელიც მდებარეობს ლუქსემბურგის ტერიტორიაზე სიაში შეიყვანეს 1994 წელს იუნესკოს მსოფლიო მემკვიდროების კომიტეტის მეთვრამეტე სხდომაზე. 

## ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

### ობიექტის გეოგრაფიული მდებარეობა

## კანდიდატთა სია
სავარაუდო სიაში არის მნიშვნელოვანი მემკვიდრეობა და ბუნებრივი ძეგლები, რომელთაც ქვეყანა მხედველობაში იღებს, როგორც მსოფლიო მემკვიდრეობის ნაწილს, შემდგომში  მსოფლიოს მემკვიდრეობის ნუსხაში შესატანად. სავარაუდო სიის განხილვა ყოველთვის შესაძლებელია, მაგრამ სიაში შეტანამდე ძეგლი ხუთიდან ათ წლამდე პერიოდში განიხილება.

#ქალაქი და ვიანდენის ციხესიმაგრე, დიკირხი

## იხილეთ აგრეთვე
*მსოფლიო მემკვიდრეობა
*ვიანდენის სასახლე
*იუნესკო
*ლუქსემბურგი

## რესურსები ინტერნეტში
* Список объектов всемирного наследия ЮНЕСКО в Люксембурге 
* Каталог ссылок Всемирному наследию в Люксембурге 

## სქოლიო
კატეგორია:იუნესკოს მსოფლიო მემკვიდრეობის საცდელი სიის ძეგლები
კატეგორია:იუნესკოს მსოფლიო მემკვიდრეობა
კატეგორია:ლუქსემბურგი
შან-დი-ალეგრია

**შან-დი-ალეგრია** () — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 160 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ ვიტორია-დი-სანტუ-ანტანის შემადგენლობაში.

2010 წლის მონაცემებით, მოსახლეობა 12 404 ადამიანს შეადგენდა, მოსახლეობის სიმჭიდროვე 255.5 კმ²-ზე. ფართობი 48 548 კმ²-ია.

## იხილეთ აგრეთვე
* პერნამბუკუ
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*
*[Ranking decrescente do IDH-M dos municípios do Brasil](https://web.archive.org/web/20091003103229/http://www.pnud.org.br/atlas/ranking/IDH-M%2091%2000%20Ranking%20decrescente%20(pelos%20dados%20de%202000).htm)

კატეგორია:პერნამბუკუს შტატის მუნიციპალიტეტები
დონის ნახიჩევანის გრიგორ განმანათლებლის ეკლესია

**დონის ნახიჩევანის გრიგორ განმანათლებლის ეკლესია** (; ) — უდიდესი სომხური ეკლესია დონის ნახიჩევანში (ამჟამად დონის როსტოვის პროლეტარის რაიონის შემადგენლობაშია). ააშენეს 1783-1807 წლებში რუსული კლასიციზმის სტილში, სავარაუდოდ ივან სტაროვის პროექტის მიხედვით. ტაძარი აგებული იყო წმინდა გრიგოლ განმანათლებლის სახელზე. 1930-იან წლებში ტაძარი დახურეს, ხოლო 1960-იან წლებში დაანგრიეს. ეკლესიის ადგილზე კი ააშენეს კულტურის სახლი. 

## ისტორია 
პირველი ხის ეკლესია წმინდა გრიგოლ განმანათლებლის სახელზე ააგეს დონის ნახიჩევანის ბაზრის რაიონში. საკათედრო ტაძრის საძირკვლის პირველი ქვა ჩადეს 1783 წელს. იგი მდებარეობდა ქალაქ დონის ნახიჩევანის ცენტრალურ მოედანზე. როსტოველი მხარეთმცოდნეების მიხედვით, ტაძრის პროექტი შეიმუშავა დონის ნახიჩევანის გენერალური გეგმის ერთ-ერთმა ავტორმა ივან სტაროვმა, მისი არქიტექტურა ეხმიანებოდა დონის როსტოვის სურბ-ხაჩის ეკლესიის არქიტექტურულ სტილს. ტაძარი ჯვრის გეგმისა იყო. ეკლესიის მთავარი ნაგებობა სრულდებოდა მასიური გუმბათით. ეკლესიას სამი შესასვლელი ჰქონდა. მთავარი შესასვლელის მხრიდან მშენებული იყო სამსართულიანი სამრეკლო საათით. 

ტაძრის ინტერიერი მორთული იყო ხაჩქარებით, რომლებიც სომეხმა გადმოსახლებულებმა გამოიყოლეს ყირიმიდან. 

## სქოლიო
კატეგორია:დონის როსტოვის სომხური ეკლესიები
კატეგორია:დონის როსტოვის დაკარგული ეკლესიები
უმაღლესი ლიგა 2016

**უმაღლესი ლიგა 2016** — საქართველოს უმაღლესი ლიგის ოცდამერვე გათამაშება. გამარჯვებული გახდა „სამტრედია“ მეორე ადგილზე გავიდა საჩხერეს „ჩიხურა“

## ფორმატი 
2016 წლის 10 ივნისს, საქართველოს ფეხბურთის ფედერაციის აღმასკომის გადაწყვეტილებით, ეროვნული ჩემპიონატის ფორმატი შეიცვალა. 2016 წლის საქართველოს გარდამავალ ჩემპიონატში 16-ის ნაცვლად 14-მა გუნდმა მიიღო მონაწილეობა. კენჭისყრის შედეგად კლუბები ორ, წითელ და თეთრ ქვეჯგუფში  გადანაწილდა, თითოეულ ქვეჯგუფში მატჩები 2 წრედ გაიმართა. თეთრ ჯგუფში პირველი ადგილი დაიკავა საჩხერის „ჩიხურამ“, ხოლო წითელი ჯგუფის გამარჯვებული გახდა „სამტრედია“. ჯგუფებში გამოვლენილი პირველი ადგილის მფლობელების ორ მატჩიანი შეხვედრის შედეგად, 2016 წლის გარდამავალი ჩემპიონატის გამარჯვებული საფეხბურთო კლუბი „სამტრედია“ გახდა.

## მონაწილე გუნდები 
### წითელი ჯგუფი 
### თეთრი ჯგუფი 
## ცხრიელბი 
### წითელი ჯგუფი 
### თეთრი ჯგუფი 
## პლეი-ოფები 
### ბრინჯაოს პლეი-ოფი
#### ნახევარფინალები
2–2 ჯამში. გასვლაზე გატანილი გოლებით მოიგო დინამო ბათუმმა.
----

ჯამში 1-0 მოიგო დინამო თბილისმა.

#### ფინალი
დინამო ბათუმი გავიდა უეფა-ს ევროპა ლიგა 2017-18-ის პირველი საკვალიფიკაციო ეტაპზე.

### გასავარდნი ფლეი-ოფი
დილა გორმა მოიგო ჯამში 2-0 და შეირნარჩუნა ადგილი ეროვნულ ლიგაში.
----

შუქურა ქობულეთმა მოიგო ჯამში 5–4 და შეირნარჩუნა ადგილი ეროვნულ ლიგაში.

### ჩემპიონატის ფინალი
სამტრედიამ მოიგო ჯამში 4-2 და გავიდა უეფა-ს ჩემპიონთა ლიგა 2017-18-ის მეორე საკვალიფიკაციო ეტაპზე.

## იხილეთ აგრეთვე 
* საქართველოს საფეხბურთო თასი 2016
* პირველი ლიგა 2016

კატეგორია:უმაღლესი ლიგის სეზონები
კატეგორია:2016 წელი ქართულ ფეხბურთში
ბენზილქლორიდი

**ბენზილქლორიდი** — ორგანული ნაერთი, მძაფრსუნიანი, უფერო სითხე, ქიმიური ფორმულით C6H5CH2Cl. მისი დუღილის ტემპერატურაა 179,3°C. წყალში არ იხსნება, ერევა სპირტს, ქლოროფორმს და სხვა ორგანულ გამხსნელებს. წყალთან გათბობისას თანდათანობით ჰიდროლიზდება და წარმოქმნის ბენზილის სპირტს. მრეწველობაში ბენზილქლორიდს ღებულობენ ქლორის გატარებით 90-100°C გაცხელებულ ტოლუოლში, რომელიც 1%PCl3-ს შეიცავს. ბენზილქლორიდს იყენებენ ბენზილის სპირტისა და ბენზილცელულოზის მისაღებად.
## ლიტერატურა
## რესურსები ინტერნეტში
*CDC - NIOSH Pocket Guide for Chemical Hazards - Benzyl chloride
## სქოლიო
კატეგორია:არომატული ნაერთები
დონის როსტოვის სურბ-ხაჩის ეკლესია

**დონის როსტოვის სურბ-ხაჩის ეკლესია** (, )  — სომხური ეკლესია დონის როსტოვში. ერთ-ერთი გადარჩენილი შენობა, რომელშიც ადრე მოქმედებდა მონასტერი. აგებულია XVIII საუკუნის ბოლოს ყირიმიდან გადმოსახლებული სომხების მიერ ყირიმში არსებული ამავე სახელწოდების მონასტრის სახელზე. ეკლესია არის ერთ-ერთი უძველესი ნაგებობა, რომელიც შემორჩენილია როსტოვის ოლქის ტერიტორიაზე.

## აღწერა 
ეკლესია გარშემორტყმულია დონის როსტოვის ვოროშილოვგრადის რაიონის საცხოვრებელი კვარტლებით. ეკლესია დგას მაღლობზე, რომელზეც ქვის კიბეებით ხდება ასვლა. ტაძარი აგებულია კლასიციზმის სტილში. შენობის მთავარი ელემენტია პორტიკი. ტაძარი გეგმით სწორკუთხაა, მცირე რიზალიტებით აღმოსავლეთით აფსიდის მხარეს. ეკლესიიდან მდინარე ტემერიკამდე ჩაუყვება ქვის კიბე. 

ეკლესიის მთავარი რელიქვიაა VI საუკუნის ხაჩქარი სურბ-ხაჩი, რომელიც გადმოცემის თანახმად მოტანილია სომხეთის ძველი დედაქალაქიდან, ანისიდან ყირიმში, ხოლო დონის როსტოვში მოხვდა XVIII საუკუნის ბოლოს, სადაც მოიტანეს ყირიმიდან გადმოსახლებულმა სომხებმა. ეკლესიის კედლებთან დაკრძალულნი არიან სომეხი მწერლები და პოეტები არუთიუნ ალამდარიანი, მიქაელ ნალბანდიანი და რაფაელ პატკანიანი.

## ისტორია 
მონასტერი დაარსდა 1783 წელს, ხოლო ეკლესიის მშენებლობა დაიწყო 1786 წელს და გრძელდებოდა 6 წლის მანძილზე. 1792 წლის 27 ნოემბერს ეკლესია აკურთხეს. 1862 წელს დასავლეთი ფასადის ახლოს ააგეს სამრეკლო. ეკლესიიდან აღმოსავლეთით მდებარეობს ორსართულიანი მთავარეპისკოპოსის სახლი, სადაც 1791 წელს დაარსდა ზოგადსაგანმანათლებლო სკოლა, რომელიც მოგვიანებით გადაკეთდა სემინარიად, რომეთან ერთადაც არსებობდა პანსიონატი. სემინარიასთან ააშენეს ბიბლიოთეკა, რომელიც 1883 წელს გადაიტანეს დონის ნახიჭევანში. შენობაში ასევე განთავსებული იყო სამხრეთ რუსეთში პირველი სტამბა, რომელიც მოქმედებდა 1790-1796 წლებში. ამ ექვსი წლის განმავლობაში აღნიშნულ სტამბაში დაიბეჭდა 20 წიგნი. 

1968-1972 წლებში ადგილობრივი მცხოვრების მარკ გრიგორიანის პროექტით მიმდინარეობდა აღდგენითი სამუშაოები. რესტავრაციის დასრულების შემდეგ შენობაში გაიხსნა რუსულ-სომხური მეგობრობის მუზეუმი, რომელიც მოითვლიდა 10 000 ექსპონატს. 

ეკლესიაში ღვთისმსახურება აღსდგა 2000 წელს.

## გალერეა 

Фото ночю.JPG|ეკლესიის პანორამა
Лестница от родника к церкви.jpg|ქვის კიბე წყაროდან ეკლესიისაკენ
Сурб-Хач Каптажная надстройка родника.JPG|წყარო
Stamp_of_Russia_2001_No_693_Surb_Khach_Church.jpg|ეკლესია რუსულ საფოსტო მარკაზე.
PatkanyanNalbandyan.jpg|პატკანიანისა და ნალბანდიანის საფლავები

## სქოლიო
კატეგორია:დონის როსტოვის სომხური ეკლესიები